මහාධිකරණ විනිසුරුවරිය විසින් ලබා දුන් තීන්දුව අභියෝගයට ලක් කරමින් විත්තිකරු විසින් කොළඹ අභියාචනාධිකරණය හමුවේ තමන්ට සහන ලබාදෙන ලෙස ඉල්ලා පෙත්සමක් ඉදිරිපත් කර තිබුණි.ඒ අනුව අභියාචනාධිකරණයෙන් ලැබුණු තීන්දුවට අනුව නැවතත් මෙම නඩු විභාගය අනුරාධපුර මහාධිකරණයේදී ජූරි සභාවක් ඉදිරියේදී පැවැත්වුණු අතර ජූරී සභාව ඉදිරියේදී පැවැති සාක්ෂිවලට අනුව විත්තිකාර සෙබළාට එරෙහිව තිබූ පස් දෙනකු ඝාතනය කිරීමේ චෝදනාවලට ඔහු නිවැරැදිකරු බවට තීරණය කළ ජුරී සභාව සෙබළා නිදොස් කොට නිදහස් කිරීමට ඒකමතිකව තීන්දු කළේය.මෙසේ නිදොස් කොට නිදහස් කළේ ශ්‍රී ලංකා සිංහ රෙජිමේන්තුවේ සේවය කළ අංක 282 / 8 වලස්බැද්ද බණ්ාරවෙල ලිපිනයේ පදිංචි සෙබළ (00737) ගාර්දිය වැලිගමගේ ඉන්ද්‍ර කීර්ති ද සිල්වා යන යුද හ මුදා සෙබළායි.සියලු චෝදනාවලින් නිදහස් වූ යුද හමුදා සෙබළා අධිකරණයෙන් ඉවතට පැමිණ සතුටින් යුතුව කියා සිටියේ තමා මේ වරද කළේ නෑ.‘මට මරණ දඬුවම නියම වෙච්ච වෙලේ ඉඳන් මා බුදුදහමට අනුව භාවනා කළා.